Martin Husár

Martin Husár (født 1. februar 1985) er en slovakisk fotballspiller som spiller for Kottingbrunn. Husár regnes som en hurtig venstrebent kantspiller og kom til Lillestrøm sommeren 2006 i en avtale som var verdt rundt fem millioner kroner fra Spartak Trnava i Slovakia. Den 11. juni 2007 meldte Lillestrøm og Hamarkameratene på sine nettsider at Martin Husár ved en utlånsavtale skulle spille for Ham-Kam ut sesongen da overgangsvinduet åpnet igjen fra og med 1. juli samme år.

Lillestrøm ønsket ifølge manager Jan Åge Fjørtoft å leie ham ut for å få erfaring til Tippeligaspill gjennom spilletid i Ham-Kam, mens Ham-Kam–trener Arne Erlandsen så på ham som en kantspiller i lagets spillesystem samt som en utfordrer til Tommy Øren. Etter sesongslutt dro han tilbake til Lillestrøm etter å ha fått fire kamper for Ham-Kam. Husár har også spilt Royal League–kamper for Lillestrøm og er tatt ut på det slovakiske U21–landslaget flere ganger.

Deler av 2008 og 2009 var Husár utlånt til sin tidligere klubb Spartak Trnava. Etter 2009-sesongen ble klubben og Husár enig om å avslutte samarbeidet.

Referanser

Eksterne lenker 
 
  Spillerens profil på HamKam.no

Slovakiske fotballspillere
Fotballspillere for FC Spartak Trnava
Fotballspillere for Lillestrøm SK
Fotballspillere for HamKam
Fotballspillere for FC Zbrojovka Brno
Fotballspillere for FC ViOn Zlaté Moravce
Fotballspillere for FC Nitra
Fotballspillere for 1. FK Příbram
Utenlandske fotballspillere i Norge
Personer fra Trnava